
Undervisning
· Emnet ble gjennomført omtrent som tidligere. Undervisningen ble gjort av kursansvarlig, Evgeniy Redekop (forsker), Unni Olsbye (Prof.), Petra Szilagyi (Prof.), David Balcells (forsker ved Hylleråssenteret) og Sebastian Prodinger (forsker, SMN). 
· Det ble gitt ca. 15 dobbelttimer forelesning og 15 timer regneøvelser og presentasjoner. 
· Det var flere kandidater enn vanlig som fulgte kurset. Hele 12 PhD og 6 masterstudenter/utvekslingsstudenter tok eksamen. Av disse var bare seks fra katalysegruppa, som tidligere har dominert emnet.
Endringer:
· Ingen vesentlige endringer (se over). Opplegget med at PhD-kandidatene presenterte sine forskningsprosjekter og relaterte dette til pensum i kurset ble gjennomført. Dette fungerte godt og bør videreføres. 
Underveisevaluering/oppsummeringsmøtet/sluttevaluering
· Underveisevaluering, sluttevaluering og oppsummeringsmøte ble ikke gjennomført.
Eksamensresultatene:
· Resultatene var i år forholdsvis svake, og det ble avholdt konteeksamen. Opplegget har vært omtrent som tidligere, så det er vanskelig å finne noen årsak. Det kan være at andelen studenter som ikke har katalyse som sitt master/PhD-tema trekker nivået noe ned.
Planer videre:
· Jeg har vært emneansvarlig for dette kurset i lengre tid, og jeg har nå gått over i rollen som instituttleder. Vi må derfor finne en ny emneansvarlig for neste gjennomføring V26, rimeligvis blant staben i seksjon for katalyse og organisk kjemi. Mine anbefalinger er at den nye emneansvarlige fornyer emnet, primært å flytte fokus litt over fra fysikk til kjemi og fra teori til praksis. Man bør bytte lærebok. Det er også et behov for å ta en helhetlig gjennomgang av KJM3810 Katalyse og industriell kjemi og dette emnet. Opplegget med flere undervisere fungerer godt, men man bør også sørge for å ivareta helheten og «den røde tråden» i emnet.
